[{"text_idx": "#000001", "text": "Mae Arena Vindico yn lleoliad unigryw, amlbwrpas gyda 2 lawr rhew a seddi ar gyfer dros 3000 o wylwyr yng nghanol Bae Caerdydd."}, {"text_idx": "#000002", "text": "Mae\u2019r Arena ar agor i\u2019r cyhoedd gael sglefrio yno trwy\u2019r flwyddyn \u2013 gallwch sglefrio ia\u0302 ym mhob tywydd, nid y Gaeaf yn unig!"}, {"text_idx": "#000003", "text": "Mae\u2019r rhain yn sesiynau cyhoeddus ar gyfer pawb, gan gynnwys myfyrwyr, hen sglefrwyr a phlant bach, ac mae hefyd sesiynau gyda\u2019r nos i\u2019r rheiny sy\u2019n hoffi ymlacio ar o\u0302l diwrnod prysur yn y gwaith neu\u2019r ysgol."}, {"text_idx": "#000004", "text": "Mae sglefrio ia\u0302 yn ddiwrnod allan gwych i\u2019r teulu, i ffrindiau neu hyd yn oed yn dde\u0302t perffaith, lle gallwch gael hwyl ar yr ia\u0302. Cofiwch, yr ia\u0302 yw\u2019r canolbwynt a bydd pawb yn syrthio! Ar o\u0302l sglefrio, beth am alw draw i\u2019r Grazing Shed i fwynhau pryd o fwyd byrgyrs blasus? Y ffordd berffaith i ymlacio ar o\u0302l sglefrio."}, {"text_idx": "#000005", "text": "O fis Medi i fis Mawrth, mae Arena Vindico yn gartref i Di\u0302m Hoci Ia\u0302 Cynghrair Eli\u0302t, Cardiff Devils, sydd wedi ennill y gynghrair ac wedi dod yn ail dros y 5 tymor diwethaf. Fel arfer mae\u2019r ti\u0302m yn chwarae o leiaf un ge\u0302m gartref yr wythnos. Mae hoci ia\u0302 yn gamp sy\u2019n addas i\u2019r teulu mewn atmosffer cyflym, cyffrous a gwefreiddiol i bawb sy\u2019n mynd yno i\u2019w gweld nhw wrthi!"}, {"text_idx": "#000006", "text": "Ynghyd a\u0302 bod yn hwb sglefrio ia\u0302 yn ne Cymru, mae Arena Vindico yn cynnal digwyddiadau amrywiol o rwydweithiau busnes i gynadleddau, ac rydym yn falch iawn o gynnig gwasanaeth arlwyo i anghenion penodol cwsmeriaid. Gyda pharcio am ddim ar y safle, a chan ein bod dim ond tafliad carreg o gysylltiadau bws a thre\u0302n, dyma\u2019r lle perffaith ar gyfer eich digwyddiad."}, {"text_idx": "#000007", "text": "Ymhlith y digwyddiadau eraill a gynhaliwyd yn yr Arena mae Pe\u0302l-rwyd Cymru, CheerSport Cymru a digwyddiadau Bocsio a Cage Warriors. Ar gyfer digwyddiadau llai, mae\u2019r ardal Prif Far yn lleoliad perffaith ar gyfer parti\u0308on priodas a phen-blwydd, digwyddiadau corfforaethol, cyfarfodydd ti\u0302m a chynadleddau."}, {"text_idx": "#000009", "text": "Mae digon o le parcio ar y safle gyda lleoedd i bobl anabl ar gael hefyd. Ar gyfer SatNav defnyddiwch god post CF11 0JS."}, {"text_idx": "#000011", "text": "Yr orsaf reilffordd agosaf yw Cogan, trwy wasanaeth rheolaidd Ynys y Barri o Ganol Caerdydd. Wrth adael yr orsaf croeswch y briffordd ac ar o\u0302l croesi pont droed Pont-y-Werin, trowch i'r dde a dilynwch y ffordd o gwmpas nes i chi weld yr arena."}]